CELEX: 62021TN0079
Language: sk
Date: 2021-02-03 00:00:00
Title: Vec T-79/21: Žaloba podaná 3. februára 2021 – Ryanair a AMS/Komisia

29.3.2021   
            
            
               SK
            
            
               Úradný vestník Európskej únie
            
            
               C 110/35
            
         
      Žaloba podaná 3. februára 2021 – Ryanair a AMS/Komisia
      (Vec T-79/21)
      (2021/C 110/39)
      Jazyk konania: angličtina
      
         Účastníci konania
      
      
         Žalobkyne: Ryanair DAC (Swords, Írsko), Airport Marketing Services Ltd (AMS) (Dublin, Írsko) (v zastúpení: E. Vahida, F.-C. Laprévote, V. Blanc, S. Rating, a I. Metaxas-Maranghidis, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie žalovanej (EÚ) 2020/1671 z 2. augusta 2019 o štátnej pomoci SA.47867 2018/C (ex 2017/FC), ktorú poskytlo Francúzsko spoločnosti Ryanair a spoločnosti Airport Marketing Services (1), a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú šesť žalobných dôvodov.
      
                  1.
               
               
                  Prvý žalobný dôvod založený na tvrdení, že žalovaná porušila články 41 a 47 Charty základných práv EÚ, zásadu riadnej správy vecí verejných a právo žalobkyne na obranu.
               
            
                  2.
               
               
                  Druhý žalobný dôvod založený na tvrdení, že žalovaná porušila článok 107 ods. 1 ZFEÚ a povinnosť odôvodnenia, keď v korigende k napadnutému rozhodnutiu uviedla, že kritérium hospodárskeho subjektu v trhovom hospodárstve nemožno uplatniť, hoci v predchádzajúcom rozhodnutí uviedla, že sa uplatňuje.
               
            
                  3.
               
               
                  Tretí žalobný dôvod založený na tvrdení, že žalovaná porušila článok 107 ods. 1 ZFEÚ, pretože uplatnenie kritéria „skutočnej potreby“ v napadnutom rozhodnutí bolo chybné.
               
            
                  4.
               
               
                  Štvrtý žalobný dôvod založený na tvrdení, že žalovaná porušila článok 107 ods. 1 ZFEÚ, pretože nesprávne nezohľadnila potreby regiónu Montpellier a letiska v oblasti marketingových služieb.
               
            
                  5.
               
               
                  Piaty žalobný dôvod založený na tvrdení, že žalovaná porušila článok 107 ods. 1 ZFEÚ, pretože neidentifikovala letisko Montpellier ako príjemcu pomoci.
               
            
                  6.
               
               
                  Šiesty žalobný dôvod založený na tvrdení, že žalovaná porušila článok 107 ods. 1 ZFEÚ, pretože nepreukázala selektivitu.
               
            
         (1)  Ú. v. EÚ L 388, 2020, s. 1.